Byggestøvet har slet ikke lagt sig endnu i Aarhus. Tværtimod bygges der stadig på livet løs i verdens mindste storby.

Og det er der blevet i 20 år.

En ny opgørelse fra boligsitet Boliga.dk viser, at der de seneste 20 år er blevet bygget flere ejerlejligheder end nogensinde før. Det på trods af en hård finanskrise, hvor boligmarkedet vendte bunden i vejret.

Læs også Aarhusiansk café med nogle af byens bedste croissanter er lukket

Siden år 2000 er der bygget hele 10.600 ejerlejligheder i Aarhus.

Aarhus tegner sig dermed for en pæn sjat af samtlige 64.766 ejerlejlighedsbyggerier i landet i den periode. Hovedstaden står dog for størstedelen med knap 24.000 nye ejerlejligheder.

Læs også Værested udsat for omfattende hærværk: "Det bliver noget af en glarmesterregning"

"Set ud fra en bygherrers perspektiv er det i de store byer, man kan tjene flest penge på at bygge boliger. Samtidig er det voldsomt populært at bo i byerne, og der har i en længere periode ikke været bygget nok til at imødegå efterspørgslen," siger Anders Christian Overvad, der er økonom hos Arbejdernes Landsbank.

Det største byggeboom, der har været i Aarhus, fandt sted i 1960-1979, hvor der blev bygger 5.186. Mange af dem var boligerne i Gellerupparken.